இது குறித்து பயிற்சியாளர் சீசர் ஃபெராண்டோ கூறுகையில், தொடக்க நாள் முதல் இன்று வரை இந்திய வீரர்கள் மிகச் சிறப்பாக விளையாடி வருகின்றனர். இதே போன்று ஜெர்ரி மற்றும் மைக்கேல் சோசிராஜே ஆகியோரும் நல்ல வீரர்கள்தான். ஆனால் அவர்கள் இன்னும் கொஞ்சம் தங்களை முன்னேற்றிக் கொள்ள வேண்டும். சில நேரம் அவர்கள் வேகமாக ஓடி ஆடுகிறார்கள், சில நேரம் அவர்கள் சோர்வடைந்து விடுகிறார்கள். அவர்கள் அதை சரி செய்து கொண்டால் வெற்றி நிச்சயம் என்கிறார் சீசர் ஃபெராண்டோ. தொடர்ந்து அவர் கூறும்போது வியாழக்கிழமை மார்க் மற்றும் டிம் காஹில் ஆகியோர் தங்களது சிறப்பான ஆட்டத்தை வெளிப்படுத்த வேண்டும் என விரும்புகிறார்.